46 C. PLINII HIST. NAT. LIB. XXVI. 



balanis subditis : item chamaecissi balanus. Hyssopi 



manipulus decoctus ad tertias cum sale, pituitas trahit 



illitus, vel contritus cum oxymelite et sale : pellitque 



ventris animalia. Pituitam et bilem detrahit peucedani 



radix. 



Epithymon, sive hippopheos, vin. 



XXXV. Alvum purgat anagallis ex aqua mulsa : item 

 epithymon, qui est flos e thymo, satureiae simili. Diffe- 

 rentia, quod hic herbaceus est, alterius thymi albus : 

 quidam hippopheon vocant : stomacho minus utilis , 

 vomitiones minus movet : sed tormina et inflationes 

 discutit. Sumitur et ecligmate ad pectoris vitia cum 

 melle , et aliquando iride. Alvum solvit , a quatuor 

 drachmis ad sex cum mellis exiguo salisque et aceti. 

 Quidam aliter epithymum tradunt sine radice nasci , 

 tenue, similitudine pallioli, rubens : siccari in umbra, 

 bibi ex aqua acetabuli parte dimidia , detrahere pitui- 

 tam bilemque. Alvum leniter solvit et nymphaa in vino 

 austero. 



Pycnocomon , iv. 



XXXVI. Solvit et pycnocomon , erucae foliis crassio- 

 ribus , et acrioribus , radice rotunda , lutei coloris , ter- 

 ram olente , caule quadrangulo, modico, tenui, flore 



